પ્રાપ્ત માહિતી પ્રમાણે વડોદરા શહેરના સલાટવાડા વિસ્તારમાં રહેતા ત્રણ મિત્રો આજે પાવાગઢ ફરવા માટે ગયા હતા. જ્યાં ત્રણેય મિત્રો પાવાગઢ ખાતે આવેલા વડા તળાવમાં ન્હાવા માટે પડ્યા હતાં. તળાવના ઉંડા પાણીમાં ત્રણેય મિત્રો ડૂબવા લાગ્યા હતા. કેટલાક લોકો ત્રણ મિત્રોને ડૂબતા જોઇ ગયા હતા જેથી તેઓએ ફાયરબ્રિગેડને જાણ કરી હતી. ફાયરબ્રિગેડે તળાવમાં શોધખોળ કરતા ત્રણેય યુવાનોના મૃતદેહ મળી આવ્યા હતા. ત્રણેય મૃતકો વડોદરાના સલાડવાડા વિસ્તારના હોવાનું જાણવા મળ્યું છે. મૃતકોમાં તપન ચિરાગભાઇ શાહ(ઉ.વ.19) અને વૈભવ મુકુન્દરાવ માડવકર(ઉ.વ.21) અને ગજમલ સોનુ દેવરેનો સમાવેશ થાય છે.